गौरतलब है कि राजधानी के लोयर पीएमजी में विधानसभा के समक्ष शिक्षकों का आंदोलन काफी समय से जारी हैं। विपक्ष शिक्षकों के इस आंदोलन को समर्थन दे रहा है। गुरुवार को विधानसभा में शून्यकाल के दौरान भाजपा ने इस मुद्दे को उठाते हुए तुरंत इस पर निर्णय लेने की माग सरकार के समक्ष रखी। भाजपा की ओर से अध्यक्ष से इस मामले में तुरंत हस्तक्षेप करते हुए सरकार को समुचित निर्देश देने का आग्रह किया गया।